O boală face ravagii. Copiii riscă să moară din cauza refuzului de a se vaccina
O boală contagioasă se răspândește rapid, iar autoritățile sanitare sunt îngrijorate de numărul mare de cazuri raportate în ultimele luni: peste 32.000 între ianuarie și martie 2024.
Sunt 32.000 cazuri de tuse convulsivă din ianuarie până în martie. FOTO: pexels.com
Centrul European de Prevenire și Control al Bolilor spune că în Europa au fost, anul trecut, 25.000 de cazuri de tuse convulsivă.
În primele luni ale acestui an sunt deja 32.000 de cazuri.
Din ianuarie 2023 până în 2024, au fost 19 decese, dintre care 11 la copii sub 1 an.
„Creșterea numărului de cazuri în Europa arată că trebuie să fim vigilenți. Este o boală gravă, mai ales la sugari. Avem vaccinuri sigure și eficiente care o pot preveni. Vaccinarea este cheia pentru a salva vieți și pentru a preveni răspândirea bolii", a declarat comisarul european pentru sănătate, Stella Kyriakides.
Alertă medicală în Europa. Pertussis face ravagii
Pertussis, cunoscută sub numele de tuse convulsivă, este o boală endemică în Europa, ca și în restul lumii.
De obicei, ea este caracterizată cu epidemii care apar la fiecare 3-5 ani.
În ultimul deceniu, vârful a fost înregistrat în 2016.
Cu 32.000 de cazuri în primele trei luni, anul care tocmai a început riscă să doboare acest record.
32.000 de cazuri de tuse convulsive în 3 luni! Europa în alertă
Creșterea numărului de cazuri poate fi legată de mai mulți factori, inclusiv de vârfurile epidemice așteptate, de lipsa vaccinării, de scăderea imunității și de diminuarea stimulării naturale la nivelul întregii populații în timpul pandemiei COVID-19.
Sugarii mai mici de șase luni se confruntă cu cel mai mare risc de efecte severe, majoritatea spitalizărilor și deceselor legate de pertussis având loc în această grupă de vârstă.
Citiți monitorulcj.ro și pe Google News